Boek: ‘Welkom by die museum – Anatomicum’Jennifer Z. Paxton In Anatomicum word die werking van die menslike liggaam in die fynste besonderhede verduidelik. Hoe lyk jou liggaam aan die binnekant? Hoe word spiere gebruik om emosies te wys? Hoe groei ’n mens uit een enkele sel? Wanneer jy deur hierdie museum in drukvorm blaai, sal jy die wonders van die menslike liggaam in al sy glorie te ontdek. Anatomicum is die vierde titel in die gewilde Welkom by die museum-reeks en volg op Botanicum, Dinosourium en Planetarium. Dit is geskik vir kinders tussen nege en 14 jaar. Jennifer Z. Paxton is ’n dosent in anatomie aan die Universiteit van Edinburgh en gee klas vir mediese en wetenskapstudente. Paxton is ook hoofondersoeker by die Paxton Lab, ’n weefselingenieurswese-laboratorium wat toegespits is op die ontwikkeling van nuwe weefsels van die spier-skelet-stelsel vir inplanting ná ’n besering of siekte. Katy Wiedemann is ’n illustreerder en tatoeëerkunstenaar. Wiedemann se werk is ’n verkenning van wetenskaplike illustrasiekuns, veral van die menslike en dierlike anatomie, en is geïnspireer deur die groot anatomiese illustreerders van ouds. Die boek is deur Esta Grobler vertaal. Uitgewer: Protea Boekhuis Prys: R450,00* *Prys onderworpe aan verandering Koop die boek by Graffiti Boeke